Document ID: /roh_data/filtered/Billingualer_Corpus_interleaved-de-rm.jsonl.gz/1410

This is a text translated from German to Rumantsch Grischun.
Risikobär JJ3 erlegt

Am Abend des 14. Aprils 2008 wurde im Raum Mittelbünden der Bär JJ3 erlegt. Der Wildbär war zum Sicherheitsrisiko für Menschen geworden, weil er systematisch in Siedlungen nach Nahrung suchte und trotz wiederholten Vertreibungsaktionen in den Dörfern keine wachsende Scheu zeigte. Der Abschuss erfolgte im Rahmen des Konzepts Bär Schweiz.

Der Bär JJ3 war im Herbst 2007 und in den letzten Wochen nach der Winterruhe durch seine Streifzüge durch Siedlungen in der Grossregion Lenzerheide, Albulatal, Savognin aufgefallen; er suchte seine Nahrung regelmässig in Abfallbehältern und Containern und zeigte keinerlei Scheu mehr vor Menschen und Siedlungen. Es kam zu mehreren Begegnungen von Menschen mit dem Bären. Er hatte sich zwar nie aggressiv gegenüber Menschen verhalten. Jedoch wurde das Risiko eines Unfalls, bei dem ein Mensch verletzt oder gar getötet wird, unverantwortbar gross.

Die Verantwortlichen bei Bund und Kanton sahen keine Möglichkeit mehr, das Verhalten des Bären noch zu beeinflussen. Damit wurde er gemäss Konzept Bär Schweiz zum "Risikobär", der erlegt werden musste. Das Konzept sieht vor, dass ein Bär entfernt werden soll, der die Scheu vor Menschen verloren hat, sich wiederholt in geschlossenes Siedlungsgebiet begibt und trotz wiederholter Vergrämungen seine Scheu vor Menschen nicht vergrössert.

JJ3 wurde am Abend des 14. Aprils 2008 im Raum Mittelbünden abgeschossen. Der Kadaver wird im Kanton Graubünden untersucht und anschliessend präpariert.

Vergrämungen zeigten keine Wirkung

Die verantwortlichen Behörden hatten im Herbst 2007 sowie im Frühling 2008 während mehrerer Wochen versucht, dem Bären mehr Scheu einzuflössen. Sie beschossen ihn in so genannten Vergrämungsaktionen etliche Male mit Gummischrot und Knallpetarden und versuchten ihn mit allen Mitteln aus den Dörfern zu vertreiben (siehe Beilage Berichte "Bären im Kanton Graubünden 2007/2008"). Ziel der Vergrämungen war, das Verhalten von JJ3 so zu ändern, dass er wieder scheuer wird und den Menschen und Siedlungen zu meiden lernt. Die Massnahmen, zuletzt Anfang April, waren aber vergeblich, JJ3 konnte nicht von seinem Verhalten abgebracht werden.

Die verantwortlichen Behörden gehen davon aus, dass JJ3 das problematische Verhalten von seiner Mutter Jurka gelernt hat. Jurka wurde wegen ihrer fehlenden Scheu vor einiger Zeit in Italien eingefangen und lebt seither in einem Gehege. Auch ihre anderen Nachkommen, JJ2 "Lumpaz" (erster Bär, der nach über 100 Jahren in die Schweiz einwanderte; seit 2005 verschollen) und JJ1 "Bruno" (2006 in Bayern abgeschossen), zeigten dasselbe problematische Verhalten. JJ3 war seit seinem Erscheinen in der Schweiz auffällig und wurde deshalb bereits im August 2007 eingefangen und mit einem Halsbandsender versehen. So konnten seine Wanderungen überwacht und die Vergrämungsaktionen besser geplant werden.

Vor dem Entscheid zum Entfernen des Bären haben Gespräche mit den italienischen Behörden stattgefunden. Die italienischen Vertreter zeigten Verständnis für die Situation der Schweiz. Die verantwortlichen Behörden beider Länder kamen zum Schluss, dass der Einfang und die Haltung von JJ3 in einem Gehege keine Optionen sind. Aus tierethischer Sicht ist es fragwürdig, einen wilden Bären in einem Gehege einzusperren, denn er könnte darin kaum artgerecht gehalten werden. Konsequenterweise sieht deshalb das Konzept Bär Schweiz für einen Risikobären den Abschuss vor.

Zweiter Bär ist unauffällig

Im Kanton Graubünden ist seit 2007 im Gebiet Engadin, Münstertal, Nationalpark ein zweiter Bär unterwegs, MJ4. Dieser ist scheu und verursacht nur ab und zu einen Schaden. Die Erfahrungen mit ihm zeigen, dass in der Schweiz durchaus Lebensraum für Bären besteht. Allerdings muss der Umgang mit organischem Müll in Regionen mit dauernder Bärenpräsenz mittelfristig angepasst werden. Der Kanton Graubünden will sich dafür engagieren, dass "bärensichere" Abfallsysteme eingeführt werden, damit Bären möglichst von Siedlungen ferngehalten werden können.

Im Umgang mit den einwandernden Bären stehen die Behörden in einem Zielkonflikt zwischen Bären-Individuum und Bären-Population. Um der ganzen Population die Chance zu schaffen, in der Schweiz Lebensraum zu finden, muss unter Umständen ein Individuum, das zum Risiko wird, entfernt werden.

Beilagen

http://www.bafu.admin.ch

Faktenberichte "Bären im Kanton Graubünden 2007/2008"

Erwägungsbericht der Interkantonalen Kommission für das Management der Grossraubtiere

Fotos (des Bären und von Schäden)

Konzept Bär Schweiz

Verfahren zum Entscheid über den Abschuss des Bären

Die zuständige Interkantonale Kommission der betroffenen Region (IKK) beurteilt die Situation fachlich aufgrund des Konzepts Bär Schweiz. Im aktuellen Fall besteht die IKK aus dem Jagdverwalter des Kantons GR und dem Sektionschef Jagd, Wildtiere und Waldbiodiversität des Bundesamts für Umwelt BAFU. Die IKK gibt gegenüber dem zuständigen Regierungsrat des betroffenen Kantons eine Empfehlung ab. Dieser entscheidet dann politisch und gemäss der Bundesgesetzgebung abschliessend darüber, ob eine Abschussbewilligung ausgestellt wird oder nicht.

Gremium: Bau-, Verkehrs- und Forstdepartement, Bundesamt für Umwelt

Quelle: dt Bau-, Verkehrs- und Forstdepartement, Bundesamt für Umwelt

Data: 15.04.2008

Sajettà l'urs da ristga JJ3

La saira dals 14 d'avrigl 2008 è l'urs JJ3 vegnì sajettà en il territori dal Grischun central. L'urs selvadi era daventà ina ristga per la segirezza dals umans, perquai ch'el tschertgava sistematicamain nutriment en ils abitadis e perquai che sia tema envers l'uman n'era betg daventada pli gronda, malgrà ch'igl ha dà repetidamain acziuns da spaventada en ils vitgs. L'urs è vegnì sajettà en il rom dal concept davart l'urs en Svizra.

L'urs JJ3 era dà en egl l'atun 2007 sco er durant las ultimas emnas suenter la sien d'enviern pervia da sias excursiuns tras ils abitadis da las regiuns da Lai, da la Val d'Alvra e da Savognin. El tschertgava regularmain ses nutriment en recipients ed en containers da ruments e n'aveva pli nagina tema dals umans e dals abitadis. Igl ha dà pliras scuntradas tranter l'uman e l'urs. Envers ils umans n'è l'urs mai sa cumportà en moda agressiva, ma la ristga d'in accident, nua ch'in uman avess pudì vegnir blessà u schizunt mazzà, era dentant nunspetgadamain gronda.

Las persunas responsablas da la confederaziun e dal chantun n'han vesì naginas pussaivladads pli per anc pudair influenzar il cumportament da l'urs. Tenor il concept davart l'urs en Svizra è el pia daventà in "urs da ristga" che ha stuì vegnir sajettà. Quest concept prevesa ch'in urs duai vegnir eliminà, sch'el ha pers la tema da l'uman, sch'el sa renda repetidamain en territoris d'abitadi serrads e sche sia tema envers l'uman na daventa betg pli gronda, malgrà ch'el vegn spaventà repetidamain.

JJ3 è vegnì sajettà la saira dals 14 d'avrigl 2008 en il territori dal Grischun central. Il cadaver vegn analisà en il chantun Grischun ed alura preparà.

Las acziuns da spaventada n'han gì nagin effect

Las autoritads responsablas avevan empruvà l'atun 2007 sco er la primavaira 2008 durant pliras emnas da svegliar la tema da l'urs. En uschenumnadas acziuns da spaventada han ellas sajettà insaquantas giadas sin el cun ballins da gumma e cun petardas ed han empruvà d'al stgatschar cun tut ils meds or dals vitgs (cf. agiunta, rapports davart ils urs en il chantun Grischun 2007/2008). Las spaventadas avevan la finamira da midar il cumportament da JJ3, per ch'el daventia puspè pli spuretg ed emprendia a guntgir l'uman ed ils abitadis. Questas mesiras - che han gì lieu l'ultima giada il cumenzament d'avrigl - èn dentant stadas invanas; JJ3 n'ha betg midà ses cumportament.

Las autoritads responsablas partan dal fatg che JJ3 haja surpiglià ses cumportament problematic da sia mamma Jurka. Perquai che Jurka n'ha nagina tema, è ella vegnida pigliada avant intgin temp en Italia. Dapi lura viva ella en in claus. Er ses auters descendents, JJ2 "Lumpaz" (l'emprim urs ch'è immigrà en Svizra suenter passa 100 onns; sparì dapi l'onn 2005) e JJ1 "Bruno" (sajettà l'onn 2006 en Baviera), avevan il medem cumportament problematic. JJ3 è crudà en egl dapi ch'el è cumparì en Svizra. Perquai è el vegnì piglià gia l'avust 2007, nua ch'ins l'ha munì cun in cularin cun emettur. Uschia han ins pudì survegliar ses viadis e planisar meglier las acziuns da spaventada.

Avant la decisiun d'eliminar l'urs han gì lieu discurs cun las autoritads talianas. Las represchentantas ed ils represchentants talians han demussà chapientscha per la situaziun da la Svizra. Las autoritads responsablas dad omadus pajais èn vegnids a la conclusiun che quai na sajan naginas opziuns da pigliar e da tegnair JJ3 en in claus. Dal puntg da vista da l'etica d'animals èsi problematic da serrar in urs en in claus, pertge ch'el na pudess strusch vegnir tegnì en là confurm a la spezia. Consequentamain prevesa il concept davart l'urs en Svizra da sajettar in urs da ristga.

Il segund urs è discret

En il chantun Grischun - en il territori da l'Engiadina, da la Val Müstair e dal parc naziunal - è in segund urs, MJ4, en viadi. Quest urs è spuretg e chaschuna mo qua e là in donn. Las experientschas ch'ins fa cun el mussan ch'igl exista tuttavia in spazi da viver per l'urs en Svizra. Il tractament da ruments organics sto dentant vegnir adattà a vista mesauna en regiuns, nua che l'urs è permanentamain preschent. Il chantun Grischun vul s'engaschar per l'introducziun da sistems da ruments ch'èn segirs cunter l'urs, per che l'urs possia vegnir tegnì davent dals abitadis tant sco pussaivel.

En la relaziun cun urs immigrants stattan las autoritads en in conflict da finamiras tranter "urs - individi" ed "urs - populaziun". Per pudair dar a l'entira populaziun la schanza da chattar en Svizra in spazi da viver, sto in individi vegnir eliminà sut circumstanzas, sch'el è daventà in ristga.

Agiuntas

http://www.bafu.admin.ch

rapports davart ils urs en il chantun Grischun 2007/2008

rapport da ponderaziuns da la cumissiun interchantunala per il management dals animals da rapina gronds

fotografias (da l'urs e da donns)

concept davart l'urs en Svizra

Procedura davart la decisiun da sajettar l'urs

La cumissiun interchantunala cumpetenta (CIC) da la regiun pertutgada giuditgescha la situaziun en moda professiunala sin basa dal concept davart l'urs en Svizra. En il cas actual sa cumpona la CIC da l'administratur da chatscha dal chantun Grischun e dal schef da la secziun "chatscha, animals selvadis e biodiversitad forestala" da l'uffizi federal d'ambient UFAM. La CIC fa ina recumandaziun per mauns dal cusseglier guvernativ cumpetent dal chantun pertutgà. Quel decida alura politicamain e - tenor la legislaziun federala - definitivamain, sch'i duai vegnir emessa ina permissiun da sajettar u betg.

Gremi: departament da construcziun, traffic e selvicultura, uffizi federal d'ambient

Funtauna: rg departament da construcziun, traffic e selvicultura, uffizi federal d'ambient

Data: 15.04.2008